**LĪGUMS Nr. 8-5/EST-LAT22/7**

Rīgā 2018.gada 17.decembrī

**Kurzemes plānošanas reģions,** reģistrācijas Nr.90002183562, juridiskā adrese: Avotu iela 12, Saldus, Saldus novads, LV-3801, tā Administrācijas vadītājas Evitas Dreijeres personā, kura darbojas saskaņā ar nolikumu, (turpmāk – Pasūtītājs) no vienas puses,

**SIA “Piektdien Piektajā Piecos”**, reģistrācijas Nr.: 40003936525, juridiskā adrese: Nīcgales iela 33-7, Rīga, LV 1035, (turpmāk tekstā – Izpildītājs), kuras vārdā saskaņā ar statūtiem rīkojas valdes priekšsēdētājs \_\_\_\_\_\_\_\_\_\_\_\_\_\_, no otras puses, (turpmāk tekstā abi kopā saukti - Puses, bet katrs atsevišķi – Puse),

pamatojoties uz Igaunijas – Latvijas pārrobežu sadarbības programmas projekta projektā “*Pārgājienu maršruts gar Baltijas jūras piekrasti Latvijā un Igaunijā”(Coastal Hiking), Nr. ESTLAT22* **ietvaros** veiktā iepirkuma Nr. KPR 2018/6/ESTLAT22**,** (turpmāk – Iepirkums), rezultātiem,

ņemot vērā to, ka Pasūtītājs uz šī līguma slēgšanas brīdi ir veicis Iepirkuma nolikuma 1. pielikuma “Tehniskā specifikācija” 1.4.5. punktā paredzēto izvēli par nepieciešamo tirāžu ceļvedim “Jūrtaka. Piekrastes gājēju ceļš”,

noslēdz pakalpojuma līgumu (turpmāk – Līgums) ar šādiem noteikumiem:

1. **Līguma priekšmets**
	1. Pasūtītājs uzdod un Izpildītājs apņemas ar saviem spēkiem, tehniskajiem līdzekļiem un materiāliem veikt iespieddarbus un to piegādi, saskaņā ar Tehnisko specifikāciju (1. pielikums), Izpildītāja finanšu piedāvājumu (2. pielikums) un šī Līguma noteikumiem (turpmāk tekstā – Pakalpojums).
	2. Pasūtītājs nodod Izpildītājam Pakalpojuma izpildei nepieciešamos iespieddarbu drukas maketa failus. Izpildītājs neatbild par Pasūtītāja izdevumā publicētā materiāla saturu.
2. **LīgumCENA un norēķinu kārtība**
	1. Pakalpojuma līgumcena ir **35 083,00 EUR** (trīsdesmit pieci tūkstoši astoņdesmit trīs euro, 00 centi), bez pievienotās vērtības nodokļa.
	2. PVN tiek aprēķināts un maksāts saskaņā ar spēkā esošo pievienotās vērtības nodokļa likmi un normatīvajos aktos noteikto kārtību.
	3. Pakalpojuma līgumcenu veido šādas pozīcijas:
		1. Brošūras “Jūrtaka. Piekrastes gājēju ceļš” (Tehniskās specifikācijas 1.1. punkts) druka un piegāde – 12 470,00 EUR (divpadsmit tūkstoši četri simti septiņdesmit eiro, 00 centi);
		2. Kartes “Jūrtaka. Piekrastes gājēju ceļš druka un piegāde (Tehniskās specifikācijas 1.2. punkts) – EUR 7283,00 EUR (septiņi tūkstoši astoņdesmit trīs eiro, 00 centi)
		3. Brošūra “Jūrtaka. Rokasgrāmata tūrisma operatoriem” (Tehniskā specifikācijas 1.3. punkts) druka un piegāde – 3600,00 EUR (trīs tūkstoši seši simti eiro, 00 centi);
		4. Ceļvedis “Jūrtaka. Piekrastes gājēju ceļš” (Tehniskās specifikācijas 1.4. punkts) druka 1000 eks. latviešu, 1000 eks. angļu, 1000 eks. igauņu un 1000 eks. vācu valodā - 11 720,00 EUR (vienpadsmit tūkstoši septiņi simti divdesmit eiro, 00 centi) un piegāde 10,00 (desmit eiro, 00 centi).
	4. Izpildītājs, pēc attiecīgā Līguma 2.3. punkta apakšpunktā norādītā iespieddarba piegādes un attiecīga pieņemšanas – nodošanas akta starp Izpildītāju un Pasūtītāju parakstīšanas, piestāda Pasūtītājam un Līguma 2.5. punktā norādītajiem projekta partneriem (turpmāk – Sadarbības partneri) rēķinus par attiecīgā iespieddarba izgatavošanu un piegādi.
	5. Rēķini, atbilstoši Pasūtītāja norādījumiem, tiek piestādīti Pasūtītājam un šādiem Sadarbības partneriem:
		1. Latvijas Lauku tūrisma asociācija “Lauku ceļotājs”, reģ. Nr. 40008005627, juridiskā adrese: “Puķkalniņi” Ķeguma novads, Tomes pagasts, Ķegums, LV-5020; pasta adrese: Kalnciema iela 40, Rīga, LV – 1046;
		2. NGO Estonian Rural Tourism, reģ. Nr. 80122220, adrese: Vilmsi 53g, 10147, Tallina, Igaunija;
		3. NGO West-Estonia Tourism, reģ. Nr. 80267208, adrese: Jaama 1, 90302, Lihula, Igaunija;
		4. Vidzemes tūrisma asociācija, reģ. Nr. 40008031761, adrese: Cēsis, Pils laukums 1, LV-4101, Latvija.
	6. Pasūtītājs un Sadarbības partneri rēķina apmaksu veic 15 (desmit) dienu laikā pēc Pakalpojuma pieņemšanas – nodošanas akta parakstīšanas un Izpildītāja rēķina izrakstīšanas dienas. Apmaksa tiek veikta uz rēķinā norādīto kontu.
	7. Katram Sadarbības partnerim rēķinā ietveramo summu un rekvizītus Pasūtītājs nosūta Izpildītājam pēc nodošanas – pieņemšanas akta parakstīšanas.
3. **PAKALPOJUMA NODOŠANAS KĀRTĪBA UN KVALITĀTE**
	1. Izpildītājs sniedz Pakalpojumu Pasūtītājam atbilstoši Tehniskajā specifikācijā (1.pielikums) noteiktajām prasībām un termiņiem.
	2. Pasūtītājs par katru sagatavoto un piegādāto iespieddarbu paraksta Pakalpojuma nodošanas – pieņemšanas aktu 5 (piecu) darba dienu laikā no attiecīgā iespieddarba piegādes dienas.
	3. Ja Pakalpojums nav sniegts atbilstoši Līgumam, Tehniskajai specifikācijai vai Pasūtītāja iepriekš dotajām norādēm, Izpildītājs garantē, ka uz sava rēķina veiks nepieciešamās korekcijas un/vai uzlabojumus ar Pasūtītāju saskaņotā termiņā. Neatbilstību gadījumā Pasūtītājs nosūta Izpildītājam rakstisku pretenziju uz Līguma 9.2. punktā norādītās kontaktpersonas e-pastu par konstatētajiem Pakalpojuma trūkumiem un/vai kļūdām.
	4. Ar Pakalpojuma pieņemšanas – nodošanas akta parakstīšanu no Pasūtītāja puses, Pasūtītājs apliecina attiecīgo iespieddarbu izgatavošanu un saņemšanu atbilstoši Līguma noteikumiem.

**4. PUŠU pienākumi un tiesības**

* 1. Pasūtītāja pienākumi:
		1. ievērot šī Līguma noteikumus;
		2. pieņemt Izpildītāja kvalitatīvi Līguma un Tehniskās specifikācijas prasībām atbilstoši sniegtu Pakalpojumu saskaņā ar šajā Līgumā noteikto kārtību;
		3. veikt samaksu un sekmēt Sadarbības partneriem izrakstīto rēķinu apmaksu par saņemto Pakalpojumu saskaņā ar šajā Līgumā noteikto kārtību.
	2. Pasūtītājam ir tiesības:
		1. saņemt kvalitatīvu Pakalpojumu saskaņā ar šī Līguma noteikumiem;
		2. ieturēt no Izpildītāja līgumsodu par Līguma neizpildi;
	3. Izpildītāja pienākumi:
		1. ievērot šī Līguma noteikumus;
		2. sniegt Pakalpojumu izpildi kvalitatīvi, kā arī Līgumā paredzētajos termiņos un apjomā;
		3. nodrošināt informācijas, kas iegūta Pakalpojuma sniegšanai, izmantošanu atbilstoši normatīvajiem aktiem par informācijas atklātību. Līguma izpildes laikā jebkuru rakstveidā vai mutvārdos no Pasūtītāja vai trešajām personām iegūto informāciju un radītās materiālās un nemateriālās vērtības Izpildītājam bez Pasūtītāja rakstveida atļaujas aizliegts izmantot mērķiem, kas nav saistīti ar Pakalpojuma sniegšanu, publiskot to, paziņot par to trešajām personām, pavairot to vai veikt jebkādas citas darbības, kas nav saistītas ar Pakalpojuma sniegšanu.
	4. Izpildītāja tiesības:
		1. saņemt samaksu par sniegto Pakalpojumu saskaņā ar šī Līguma noteikumiem;
		2. savlaicīgi saņemt maketus un nepieciešamo informāciju no Pasūtītāja, kas nepieciešama Līguma izpildei.
	5. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojuma sniegšanu un Līguma izpildi.
1. **LĪGUMA TERMIŅŠ UN IZBEIGŠANA**
	1. Līgums stājas spēkā ar dienu, kad to ir parakstījušas abas Puses, un ir spēkā līdz Pušu saistību pilnīgai izpildei.
	2. Izpildītājs sniedz Pasūtītājam Pakalpojumu ne vēlāk kā **līdz 2019. gada 31. martam.**
	3. Līguma darbība var tikt izbeigta, Pusēm par to rakstiski vienojoties, vai arī Līgumā noteiktajā kārtībā.
	4. Pasūtītājs, nosūtot Izpildītājam rakstisku paziņojumu, ir tiesīgs izbeigt Līgumu, ja iestājies vismaz viens no sekojošiem gadījumiem:
		1. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		2. Izpildītājs kavē kādu no Tehniskajā specifikācijā (1.pielikums) norādītajiem piegādes termiņiem vairāk par 10 dienām.
	5. IzbeidzotLīgumu saskaņā ar Līguma 5.3. vai 5.4. punktu, Puses sagatavo un abpusēji paraksta atsevišķu aktu par faktiski izpildīto Pakalpojuma apjomu un vērtību. Sagatavojot aktu, Puses ņem vērā sniegtā Pakalpojuma kvalitāti. Aktā norāda Izpildītājam pienākošos maksājuma apjomu, piemērojamo līgumsoda apmēru, maksāšanas kārtību un termiņu.
2. **PUŠU ATBILDĪBA**
	1. Ja Izpildītājs kavē kādu no Tehniskajā specifikācijā (1. pielikums) norādītajiem piegādes termiņiem, Pasūtītājam ir tiesības piemērot Izpildītājam līgumsodu 0,5% (pusprocenta) apmērā no kavētās piegādes iespieddarbu cenas par katru kavējuma dienu, bet ne vairāk kā 10% no kavēto iespieddarbu cenas.
	2. Ja Pasūtītājs vai Sadarbības partneris neapmaksā saņemto Pakalpojumu noteiktajā termiņā, tad tas maksā Izpildītājam līgumsodu 0,2% (nulle komats divu procentu) apmērā no termiņā nenomaksātās summas par katru nokavēto dienu, bet ne vairāk kā 10% (desmit procentus) no termiņā nenomaksātās summas.
	3. Izpildītājam aprēķināto līgumsoda summu Pasūtītājs ir tiesīgs ieturēt no samaksas par Pakalpojumu, informējot rakstiski par to Izpildītāju. Ja aprēķinātā līgumsoda summa tiek norādīta Pakalpojuma pieņemšanas – nodošanas aktā, Izpildītāja informēšanas pienākums par līgumsoda apmēru ir izpildīts.
	4. Pasūtītājam ir tiesības samazināt Izpildītājam veicamo maksājumu par Pakalpojuma sniegšanu, ja Pakalpojums nav bijis nodrošināts atbilstoši Tehniskajai specifikācijai (1. pielikums). Pieņemšanas – nodošanas aktā tiek fiksētas atkāpes no Tehniskajā specifikācijā (1. pielikums) noteiktajām prasībām. Pasūtītājs izmaksas aprēķina, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties Pasūtītāja noteiktā termiņā par izmaksu apmēru, Pasūtītājam ir tiesības nepieņemt attiecīgos Pakalpojumus un neveikt to apmaksu.
	5. Līgumsoda samaksa neatbrīvo Puses no saistību izpildes.
	6. Puses ir atbildīgas par savas darbības vai bezdarbības rezultātā otrai Pusei radītajiem zaudējumiem.
3. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
	1. Izpildītājs ir tiesīgi bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līguma 7.2. un 7.3. punktā minētos gadījumus.
	2. Apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par plānoto līgumu un Iepirkuma nolikumā noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 7.3. punktā paredzētos nosacījumus.
	3. Pasūtītājs nepiekrīt Līguma 7.2. punktā minēto apakšuzņēmēju nomaiņai, ja pastāv kāds no šādiem nosacījumiem:
		1. Izpildītāja piedāvātais apakšuzņēmējs neatbilst tām paziņojumā par plānoto līgumu un Iepirkuma nolikumā noteiktajām prasībām, kas attiecas uz apakšuzņēmējiem;
		2. Tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par plānoto līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma nolikumā noteiktajām prasībām.
	4. Izpildītājs drīkst veikt Līguma 7.2. punktā minēto apakšuzņēmēju nomaiņu, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
	5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem.
4. **Nepārvaramā vara**
	1. Puses ir atbrīvotas no jebkādas atbildības vai zaudējumu segšanas, ja ar Līgumu uzņemtās saistības nav bijis iespējams izpildīt nepārvaramas varas apstākļu rezultātā. Puses par nepārvaramas varas apstākļiem uzskata dabas stihijas (zemestrīces, plūdus, vētras, u tml.), ugunsgrēkus, jebkāda veida karadarbību, okupāciju, terora aktus, blokādes, streikus (izņemot Pušu darbinieku streikus), kā arī atbildīgo institūciju pieņemtos normatīvos aktus, kas būtiski ietekmē visu vai daļēju Līguma izpildi.
	2. Puse, kurai nav iespējams izpildīt Līguma saistības nepārvaramas varas rezultātā, nekavējoties rakstiski brīdina otru Pusi, klāt pievienojot pierādošos dokumentus.
	3. Puses tiek atbrīvotas no daļējas vai pilnīgas Līguma izpildes līdz brīdim, kamēr izbeidzās nepārvaramas varas apstākļi.
	4. Ja nepārvaramas varas apstākļi nebeidzās ilgāk kā 1 (vienu) mēnesi no to sākšanās dienas, Puses var kopīgi izlemt par tālākām līgumsaistību izpildes iespējām vai vienpusējā kārtā Līgumu lauzt.
	5. Nepārvaramas varas apstākļu pierādīšanas pienākums gulstas uz to Pusi, kas uz tiem atsaucas.
5. **Strīdu izskatīšanas kārtība**
	1. Puses pieliks visas pūles, lai visus strīdus, kas rodas saistībā ar šo Līgumu vai tā interpretāciju, izšķirtu savstarpēju pārrunu un vienošanās ceļā.
	2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu savstarpēju sarunu risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.

**Citi noteikumi**

* 1. Pasūtītāja pārstāvis, kas sniedz saturisko informāciju Izpildītājam Pakalpojuma sniegšanā, organizē saskaņošanu, veic Pakalpojuma kvalitātes kontroli un ir tiesīgs nodrošināt komunikāciju ar Izpildītāju ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Izpildītāja pārstāvis, kas ir tiesīgs nodrošināt komunikāciju ar Pasūtītāju un organizēt Pakalpojuma ietvaros sniedzamos darbus, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Jebkuri grozījumi vai papildinājumi Līgumam stājas spēkā, ja tie ir sastādīti rakstiski un ir abpusēji parakstīti. Līguma grozījumi veicami saskaņā ar Publisko iepirkumu likuma 61.panta noteikumiem.
	4. Šajā Līgumā norādīto fizisko personu datus Puses izmanto vienīgi šī Līguma izpildes mērķim un nenodot tālāk trešajām personām bez attiecīgās personas piekrišanas vai likumīga pamata.
	5. Abu Pušu pienākums ir informēt otru Pusi par jebkādām izmaiņām savā juridiskā statusā (maksātnespēja, bankrots u.tml.), kā arī par adreses vai bankas rekvizītu izmaiņām.
	6. Ja kāds no Līguma noteikumiem tiek atzīts par spēkā neesošu, tas neietekmē pārējo Līguma saistību spēkā esamību.
	7. Līgums sagatavots un parakstīts 2 (divos) oriģinālos eksemplāros uz 10 (desmit) lapām, ieskaitot pielikumus, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja. Uz Līguma parakstīšanas brīdi, Līgumam ir 2 (divi) pielikumi, kas ir šī Līguma neatņemamas sastāvdaļas un Pusēm saistoši šī Līguma izpildē: 1. pielikums “Tehniskā specifikācija”; 2. pielikums “Izpildītāja tehniskais/finanšu piedāvājums”.
1. **PUŠU ADRESES UN BANKAS REKVIZĪTI**

|  |  |
| --- | --- |
| **Pasūtītājs:** | **Izpildītājs:** |
| Kurzemes plānošanas reģionsReģ. Nr. 90002183562Adrese: Avotu iela 12, Saldus, Saldus novads, LV-3801Valsts KaseLV98TREL921063004800B \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Evita Dreijere, Administrācijas vadītāja | SIA “Piektdien Piektajā Piecos”Reģ. Nr.  40003936525Adrese: Nīcgales iela 33-7, Rīga, LV 1035SWEDBANK, HABALV22Konts: LV15HABA0551017153033\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, valdes priekšsēdētājs |

1.pielikums līgumam

Nr. 8-5/EST-LAT22/7

**TEHNISKĀ SPECIFIKĀCIJA**

1. Iepirkumā plānoti šādi 4 iespieddarbi:
	1. **Brošūra “Jūrtaka. Piekrastes gājēju ceļš”:**
		1. Formāts: 140 x 140 mm (280 x 140 mm izvērsts);
		2. Apjoms: 20 lpp. + vāki;
		3. Papīrs: matēts, krītots papīrs 130 g/m2 iekšlapām, 250 g/m2 vākiem. Papīra ražotājam piešķirts meža apsaimniekošanas un piegādes ķēdes sertifikāts (piemēram, FSC, PEFC vai cits ilgtspējīgu mežsaimniecību apliecinošs sertifikāts);
		4. Druka: 4+4 pilnkrāsu, vākam abpusēja ūdens dispersijas laka, pusmatēta (satin);
		5. Iesējums: skavots;
		6. Tirāža: 15 000 latviešu valodā, 15 000 igauņu valodā, 30 000 vācu valodā, 40 000 angļu valodā. Kopā 100 000 eksemplāru.
		7. Piegāde: 1000 eksemplāri angļu valodā un 1000 eksemplāri vācu valodā jāpiegādā Kalnciema ielā 40, Rīgā, līdz 2019. gada 4. janvārim. Pārējie eksemplāri jāpiegādā līdz 2019. gada 23. janvārim pasūtītājiem Latvijā un Igaunijā (piegādes daudzumi katram pasūtītājam tiks precizēti Iepirkuma līguma izpildes laikā).
	2. **Karte “Jūrtaka. Piekrastes gājēju ceļš”:**
		1. Formāts: A3 (297mm x 420mm), lokās uz 99 x 105 mm (3+2 locījumi);
		2. Druka: 4+4 pilnkrāsu;
		3. Papīrs: *G Print* vai ekvivalents krītots, matēts papīrs, 80 g/m2. Papīra ražotājam piešķirts meža apsaimniekošanas un piegādes ķēdes sertifikāts (piemēram, FSC, PEFC vai cits ilgtspējīgu mežsaimniecību apliecinošs sertifikāts);
		4. Apstrāde: Salocīta un līmējas ar līmes punktu (akrila līmes piliens, caurspīdīgs) pie brošūras “Jūrtaka. Piekrastes gājēju ceļš” 3.vāka. Viegli noņemama, nesabojājot abus izdevumus;
		5. Tirāža: 15 000 latviešu valodā, 15 000 igauņu valodā, 30 000 vācu valodā, 40 000 angļu valodā. Kopā 100 000 eksemplāru;
		6. Piegāde: 1000 eksemplāri angļu valodā un 1000 eksemplāri vācu valodā jāpiegādā Kalnciema ielā 40, Rīgā, līdz 2019. gada 4. janvārim. Pārējie eksemplāri jāpiegādā līdz 2019. gada 23. janvārim pasūtītājiem Latvijā un Igaunijā (piegādes daudzumi katram pasūtītājam tiks precizēti Iepirkuma līguma izpildes laikā).
	3. **Brošūra “Jūrtaka. Rokasgrāmata tūrisma operatoriem”:**
		1. Formāts: 280 x 195 mm gatavā veidā; 560 x 195 mm atvērumā (horizontāls izdevums);
		2. Apjoms: 40 lpp. + vāki;
		3. Papīrs: Munken Polar Rought vai ekvivalents, 120 g/m2 iekšlapas, 300 g/m2 vāki. Papīra ražotājam piešķirts meža apsaimniekošanas un piegādes ķēdes sertifikāts (piemēram, FSC, PEFC vai cits ilgtspējīgu mežsaimniecību apliecinošs sertifikāts);
		4. Druka: 4+4 pilnkrāsu;
		5. Iesējums: līmēts;
		6. Papildu prasība: iesniegt drukas paraugus uz nekrītota papīra;
		7. Tirāža: 1000 vācu valodā, 1000 angļu valodā. Kopā 2000 eksemplāru;
		8. Piegāde: 12 dienu laikā no drukas failu saņemšanas. Drukas failus plānots iesniegt 2019.gada janvāra sākumā. Jāpiegādā Kalnciema ielā 40, Rīgā.
	4. **Ceļvedis “Jūrtaka. Piekrastes gājēju ceļš”:**
		1. Formāts: A4 (210 x 297 mm), atloks pirmajam vākam ~ 205 mm;
		2. Apjoms: 146 lpp. + vāki;
		3. Papīrs: matēts, krītots papīrs, 115 g/m2 iekšlapām, 300 g/m2 vākiem. Papīra ražotājam piešķirts meža apsaimniekošanas un piegādes ķēdes sertifikāts (piemēram, FSC, PEFC vai cits ilgtspējīgu mežsaimniecību apliecinošs sertifikāts);
		4. Druka: 4+4 pilnkrāsu, vākam abpusēja ūdens dispersijas laka, pusmatēta (satin);
		5. Iesējums: līmēts;
		6. Tirāža: Finanšu piedāvājumā jāiesniedz izmaksu piedāvājums 1000, 2000, 3000, 4000, 5000 eksemplāriem. Pasūtītājs izvēlēsies tirāžu katrā no valodas versijām (latviešu, igauņu, vācu, angļu) atbilstoši Projekta finanšu iespējām. Pasūtītājam ir tiesības veikt tikai atsevišķu valodu versiju vai ceļveža drukas pasūtījumu tikai vienā valodā.
		7. Piegāde: 30 dienu laikā no drukas failu saņemšanas. Drukas failus plānots iesniegt 2019. gada janvāra sākumā. Jāpiegādā Kalnciema ielā 40, Rīgā.
2. Drukas darbu izpildes prasības:
	1. Iespieddarbi tiek nodrošināti augstā kvalitātē, krāsu neprecizitātes, paviršs izpildījums un citi brāķi netiks pieņemti un atzīti par Iepirkuma līgumam atbilstošiem.
	2. Pēc Pasūtītāja pieprasījuma tiek nodrošināta Pasūtītāja nozīmētas personas klātbūtne izdevumu drukas laikā, lai kontrolētu drukas darbu veikšanas kvalitāti un sniegtu nepieciešamos norādījumus/saskaņojumus darbu izpildei.
	3. Ja iespieddarbi tiek piegādāti neatbilstošā kvalitātē, jāveic to otrreizēja izgatavošana bez papildu samaksas.
3. Piegādes noteikumi:
	1. Iespieddarbi jāiesaiņo transportēšanai drošā iepakojumā un jāpiegādā Pasūtītāja norādītajās adresēs.
	2. Pasūtītājam ir tiesības veikt pilnīgu vai daļēju pašaizvedi, ja attiecīgie iespieddarbi jau ir izdrukāti. Ja Pasūtītājs veic pilnīgu attiecīgo iespieddarbu pašaizvedi un nav nepieciešama attiecīgā piegāde, Izpildītājs nepieprasa samaksu par attiecīgo iespieddarbu piegādi.